Ylen uutis- ja ajankohtaistoiminnan johtaja ja vastaava päätoimittaja Atte Jääskeläinen kommentoi Julkisen Sanan Neuvoston langettavaa päätöstä tuoreeltaan Ylellä. Jääskeläinen sanoo, että päätös oli kova, mutta siitä huolimatta hän ei aio erota.

Jääskeläinen sanoo Matti Röngän haastattelussa, että on omatuntonsa kanssa sujut.

–Kieltämättä kova päätös, Jääskeläinen sanoi haastattelussa.

Julkisen sanan neuvosto JSN antoi Yleisradiolle langettavan ratkaisun journalistisen päätösvallan luovuttamisesta ulkopuoliselle, tässä tapauksessa pääministeri Juha Sipilälle. Lue lisää: JSN: Yle taipui pääministeri Sipilän painostukseen – teki ”useita poikkeuksellisia ratkaisuja”

–En aio erota. Olen koko ajan lähtenyt siitä, että vastuullisen journalismin edistäminen on minulle arvopohjainen päätös.

–Olen tässä tilanteessa pyrkinyt tekemään huolellisia ja vastuullisia ratkaisuja.

Jääskeläinen korostaa, että päätös ei liity sananvapauden rajoittamiseen ja huomauttaa, että kyse on siitä, onko hän tehnyt päätöksiä Sipilän toiminnasta huolimatta vai sen johdosta. Hän itse katsoo toiminnan liittyneen ensin mainittuun. Hänen mukaansa on tärkeää, että myös paineen alla pystyy tekemään ratkaisuja.

Ylen johto on kärsinyt tapauksen johdosta suuren kolauksen ja Röngän mukaan myös Ylen sisällä luottamus johtoon on ollut koetuksella. Jääskeläinen huomauttaa, että asia olisi käsitelty talon sisällä, jos siitä ei olisi tehty julkista.

–Joku täällä on halunnut ne asiat käsitellä mahdollisimman julkisesti, Jääskeläinen sanoi.

Rönkä kysyi, mitä Jääskeläinen tarkoittaa. Salaliittoa Ylen sisällä?

–Varmasti kertoo myös niistä paineista, joihin jo äsken viittasin. Joillakuilla oli halu viedä asia Julkiseen neuvostoon ja he protestoivat varmaankin minun päätöksiäni vastaan.

Rönkä kysyi suoraan myös, mitä toimitusjohtaja Lauri Kivinen on sanonut tilanteesta ja nauttiiko Jääskeläinen edelleen Kivisen luottamusta.

–Hän varmaan lausuu siitä itse, Jääskeläinen totesi lyhyesti.

Jääskeläinen suostui kertomaan itse vain sen, että Kivisen kanssa on luettu päätöstä yhdessä.

Myöhemmin lähetyksessä Rönkä totesi, että Jääskeläisellä on Kivisen luottamus.

Lue myös:

JSN ratkaisi: Suomen Kuvalehdelle nootti ”yötöistä” – Ylelle vapauttava Sipilä-uutisesta

Toimittaja paljasti Ylen poikkeuksellisia Sipilä-ratkaisuja

Ylen päällikkötoimittaja eroaa – raju tviitti Ylen hallintoneuvostosta, ristiriita päätoimittajan kanssa

Eronneelta Ylen esimieheltä kovia väitteitä: ”Kansanedustajille ja ministereille oma uutiskriteeristö”

Ministerien ulostulot hämmentävät: ”Pääministeri antaa valtaa vaaralliselle kehitykselle”

Oikeusasiamies: Juha Sipilä ei ollut esteellinen Terrafame-päätöksessä

Ylen johto selvittää Sipilä-myllerrystä kansanedustajille

Politiikasta: Juha Sipilää verrataan jo Trumpiin ja Berlusconiin – ”Uskonnosta kumpuava johtajakäsitys”